**Beszámoló a 2017. december 08.-i képviselő-testületi ülésről.**

Sinkovicz Zoltán polgármester az ülést megnyitotta, megállapította, hogy a testület határozatképes, s bejelentette egy képviselő - Vida Zsuzsanna betegség miatti - igazolt távollétét.

Andrási Tamás javasolta az egyebek napirendi pontba felvenni a Sissy park tárgyalását.

A testület 7 igen, és 1 tartózkodó szavazattal elfogadta Andrási Tamás módosításával az alábbi napirendi pontokat:

1. Napirendi pont : Jelentés a lejárt határidejű határozatok végrehajtásáról.

Tájékoztató a két testületi ülés között eltelt időszak eseményeiről.

 **83/2017.(III.10.) KVÖKt. határozat:**

A képviselő-testület ezen határozatban Pulai Miklósné tulajdonában lévő kisbéri 1348/4 hrsz. alatti ingatlant meg kívánta vásárolni. Felhatalmazott a megvételhez szükséges eljárások lefolytatására és a szerződés aláírására.

A szerződés megkötésre került.

**179/2017.(VI.9.) KVÖKt. határozat:**

E határozatban a képviselő-testület a Bermark Szakértő Kft. által készített szakértői vélemények alapján a kisbéri 0233/57 hrsz. alatti ingatlanra 129,- Ft./m2, a kisbéri 0233/61 hrsz. alatti ingatlanra 98,- Ft./m2 nagyságú vételi ajánlatot tett. Felhatalmazott az ingatlanok tulajdonosaival való tárgyalásra, az ajánlat elfogadása esetén az ingatlanvételi szerződés aláírására. Az ajánlat elutasítása esetén felhatalmazott a kisajátítására vonatkozó eljárás elindítására terület- és településfejlesztési cél megjelölésével. A képviselő-testület kifejezte azon szándékát, hogy az ingatlanokon a település rendezési tervével összhangban új utca nyitását és a hozzá kapcsolódó véderdő kialakítását tervezi megvalósítani. A kisajátítási eljárás során megállapított kártalanítási összeg fedezetét a 2017. évi költségvetésében biztosította.

Az ingatlantulajdonosok a vételi ajánlatot elutasítottak, melyet követően megindítottuk a kisajátítási eljárást, amit elutasított a KEM-i Kormányhivatal Hatósági Főosztálya tekintettel arra, hogy a területek végleges más célú hasznosítására az Önkormányzat engedéllyel nem rendelkezik. A végleges más célú hasznosításhoz az ingatlanokat beruházási célterületté kell nyilvánítani, tekintettel arra, hogy azok minőségi osztálya a település környéki szántók minőségénél jobb. Erre vonatkozóan várjuk a Kormány döntését.

**272/2017.(XI.10.) KVÖKt. határozat:**

A képviselő-testület fenti határozatban a 2017. november 10.-i képviselő-testületi ülés napirendjét fogadta el.

Az elfogadott napirendek megtárgyalásra kerültek.

**273/2017.(XI.10.) KVÖKt. határozat:**

A képviselő-testület ezen határozatban elfogadta a lejárt határidejű határozatok végrehajtásáról szóló jelentést. Tudomásul vette a két testületi ülés között eltelt időszak fontosabb eseményeiről, intézkedéseiről szóló tájékoztatást.

A képviselő-testület döntéséről az érdekelteket tájékoztattuk.

**274/2017.(xi.10.) KVÖKt. határozat:**

E határozatban a képviselő-testület elfogadta a Kisbéri Polgármesteri Hivatal módosító és a módosításokkal egységes szerkezetbe foglalt alapító okiratát az előterjesztésnek megfelelően. Felkérte Kisbér Város Jegyzőjét a módosító és alapító okirat megküldésére a Magyar Államkincstár területileg illetékes kirendeltsége részére.

A Polgármesteri Hivatal alapító okiratát megküldtük a MÁK KEM-i Igazgatóságának.

**275/2017.(XI.10.) KVÖKt. határozat:**

A képviselő-testület fenti határozatban Imre Zsófiával a Zsivótzky Gyula Sportcsarnokban található iskolai és sportcsarnoki büfé üzemeltetésére kötött szerződés felmondását tudomásul vette. Utasította a Polgármesteri Hivatalt a büféüzemeltetésre történő meghirdetésére, és felhatalmazott a legkedvezőbb ajánlatot adóval a szerződés megkötésére.

A képviselő-testület döntéséről a bérlőt tájékoztattuk, az üzemeltetésre vonatkozó kiírásra nem érkezett pályázat.

**276/2017.(XI.10.) KVÖKt. határozat:**

A képviselő-testület ezen határozatban utasította a Polgármesteri Hivatalt az alábbi eljárások előkészítésére és felhatalmazott az ahhoz szükséges intézkedések lefolytatására.

* a kisbéri 0233/59 hrsz. alatti önkormányzati tulajdonban lévő gyümölcsös művelési ág váltása szántóra;
* az önkormányzat tulajdonában lévő zártkerti ingatlanok (kisbéri 2515 hrsz., 2485 hrsz., 2460 hrsz., 2449 hrsz., 2447 hrsz., 2440 hrsz., 2413 hrsz., 2408 hrsz., 2089 hrsz., 2005 hrsz. és ácsi 6324 hrsz.) művelési ágának váltása művelés alól kivett területre.

A képviselő-testület döntése alapján megtörtént a művelési ág váltásra vonatkozó kérelmek benyújtása.

**278/2017.(XI.10.) KVÖKt. határozat:**

E határozatban a képviselő-testület a Kisbéri Városigazgatóság által üzemeltetett önkormányzati főzőkonyha nyersanyagnormáit 2018. január 1-jétől az alábbiak szerint határozta meg és utasította a Polgármesteri Hivatalt, hogy a 2018. január 1-jétől érvénybe lépő térítési díjak megállapításának rendeletbe történő beépítését a 2017. december havi ülésére készítse elő. A külsős (vendégétkezők) rezsidíjjal növelt ebéd térítési díját 2018. január 1-jétől bruttó 700,-Ft/adagban határozta meg.

|  |  |  |
| --- | --- | --- |
| Óvoda | nettó | **323 Ft** |
|  | tízórai | nettó | *70 Ft* |
|  | ebéd | nettó | *183 Ft* |
|  | uzsonna | nettó | *70 Ft* |
| Általános iskola napközi | nettó | **386 Ft** |
| Általános iskola menza | nettó | **264 Ft** |
| Gimnázium, szakközépiskolai tanulók, felnőtt étkezők | nettó | **338 Ft** |

Az elfogadott nyersanyagnormák figyelembe vételével a képviselő-testület december havi ülésére beterjesztésre került az egyes szociális és gyermekvédelmi ellátási formák helyi szabályozásáról szóló önkormányzati rendelet módosítására vonatkozó javaslat.

**283/2017.(XI.10.) KVÖKt. határozat:**

A képviselő-testület fenti határozatban nem támogatta a Balom Bt. kérelmét, valamint a helyi adókról szóló önkormányzati rendelet módosításának előkészítését.

A képviselő-testület döntéséről a kérelmezőt tájékoztattuk.

**289/2017.(XI.10.) KVÖKt. határozat:**

A képviselő-testület ezen határozatban elfogadta a Wass Albert Művelődési Központ és Városi Könyvtár szervezeti és működési szabályzatát az előterjesztésnek megfelelően.

A képviselő-testület határozatot az intézmény igazgatójának kiadtuk.

**290, 291/2017.(XI.10.) KVÖKt. határozat:**

E határozatokban a képviselő-testület támogatta, hogy a Kisbéri Spartacus SE labdafogó háló kiépítésére pályázatot nyújtson be az MLSZ KEM Igazgatóságához, továbbá biztosította a beruházáshoz szükséges saját önerő mértékét bruttó 609.600 Ft erejéig, valamint a beruházási költség ÁFA-tartalmát 302.400 Ft összeg erejéig, valamint támogatta, hogy a Kisbéri Spartacus SE pályavilágítás kiépítésére pályázatot nyújtson be az MLSZ KEM Igazgatóságához, továbbá biztosította a beruházáshoz szükséges saját önerő mértékét bruttó 6.477.000 Ft erejéig, valamint a beruházási költség ÁFA-tartalmát 3.213.000 Ft összeg erejéig. Utasította a Polgármesteri Hivatalt, hogy az Önkormányzat 2018. évi költségvetése összeállítása során ezen összegeket építse be.

A képviselő-testület döntéséről a Kisbéri Spartacus SE elnökét tájékoztattuk, az elfogadott összegek az Önkormányzat költségvetésébe beépítésre kerülnek.

**294/2017.(XI.10.) KVÖKt. határozat:**

A képviselő-testület fenti határozatban a Magyarország 2017. évi központi költségvetésről szóló 2016. évi XC. törvény 3. melléklet I. 7. pont és a III. 1. pont szerint Műszakpótlék bérintézkedés önkormányzat intézménye tekintetében jogcímen 5.296.203,- Ft-os támogatási igényt nyújt be a települési önkormányzatok rendkívüli támogatására.

A pályázatot benyújtottuk.

**298/2017.(XI.10.) KVÖKt. határozat:**

A képviselő-testület fenti határozatban tudomásul vette, hogy a Szociális Munka Napja alkalmából az „Őszi Napfény” Idősek Otthona igazgatója jutalomban részesítse az intézmény dolgozóit az előterjesztésben rögzítetteknek megfelelően.

A képviselő-testület döntéséről az intézmény igazgatóját tájékoztattuk, a jutalmak átadása ünnepség keretében megtörtént.

**299, 300/2017.(XI.10.) KVÖKt. határozatok:**

A képviselő-testület ezen határozatban Kisbér Város Polgármesterét, az év folyamán végzett kiemelkedő munkájáért jutalomban részesítette, a Kisbéri Polgármesteri Hivatallal, Kisbér Város Önkormányzatával, a városi intézményekkel jogviszonyban álló személyek részére az egész éves munkájuk elismeréseként egyszeri díjazást állapított meg.

A jutalom és az egyszeri díjazás kifizetése megtörtént.

A testület a fenti jelentést egyhangúan elfogadta.

A polgármester ezután tájékoztatta a testületet a két ülés között eltelt eseményekről :

**A polgármester**

**a/ Személyesen átadta** az önkormányzati intézmények dolgozóinak az év végi jutalmakat;

**b/ Részt vett** az Idősek Napja alkalmából tartott ünnepségen, ahol Czunyiné Dr. Bertalan Judit képviselő asszonnyal közösen köszöntötte a legidősebb kisbéri és hántai hölgyet, valamint a legidősebb kisbéri és hántai urat.

**c/ Részt vett** a 2017. november 20.-án délután [Farkas Gábor](http://www.police.hu/hu/ugyintezes/szerv/orszagos-rendor-fokapitanysagkomarom-esztergom-megyei-rendor-fokapitanysag/vezeto) r. dandártábornok, rendőrségi főtanácsos, a Komárom-Esztergom megyei rendőr-főkapitányság vezetője és [dr. Szalay Péter](http://www.police.hu/hu/ugyintezes/szerv/orszagos-rendor-fokapitanysagkomarom-esztergom-megyei-rendor-fokapitanysagkisber) c. r. alezredes a [Kisbér Rendőrkapitányság](https://www.google.hu/url?sa=t&rct=j&q=&esrc=s&source=web&cd=1&ved=0ahUKEwjVxKeCpc_XAhWGPhQKHSVgBH4QFggmMAA&url=http%3A%2F%2Fwww.police.hu%2Fhu%2Fugyintezes%2Fszerv%2Forszagos-rendor-fokapitanysag%2Fkomarom-esztergom-megyei-rendor-fokapitanysag%2Fkisber&usg=AOvVaw0CbqjKUEnmb77UkfPzoseZ) vezetője által tartott járási közbiztonsági egyeztető fórumon a Kisbéri Polgármesteri Hivatalban.

d/ Részt vett a megyei klíma konferencián;

e/ Részt vett a Zsivótzky Kör ülésén a Kiskastélyban;

f/ Részt vett az Adventi I. gyertyagyújtási rendezvényen;

g/ Részt vett a Spartacus Egyesület évzáró ünnepségén;

h/ Részt vett a WAMK-ban tartott felzárkóztató fórumon;

i/ Bejelentette, hogy a Deák Ferenc utcai felújítás II. ütemének műszaki átadása megtörtént.

A testület egyhangúlag tudomásul vette a tájékoztatót.

1. Napirendi pont : Kisbér Város Önkormányzata 2017. évi költségvetése módosítása.

Önkormányzatunk 2017. évi költségvetési rendeletének módosítása a kiadásnemek közötti belső átcsoportosítás, valamint a hivatal által pályázati támogatásból alkalmazott rehab foglalkoztatott bérének és járulékainak beépítése miatt szükséges.

A bevételeket és kiadásokat figyelembe véve önkormányzatunk 2017. évi költségvetésének főösszege 4.016.671.039,- Ft-ról 4.017.556.759,- Ft-ra emelkedett.

A testület a módosítást egyhangúlag elfogadta.

1. Napirendi pont : Az egyes szociális és gyermekvédelmi ellátási formák helyi szabályozásáról szóló önkormányzati rendelet módosítása.

A testület az alábbi módosítást fogadta el.

Kisbér Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1), (2) bekezdés e) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

1.§ Kisbér Város Önkormányzatának Képviselő-testülete az egyes szociális és gyermekvédelmi ellátási formák helyi szabályozásáról szóló 3/2015. (II.13.) önkormányzati rendelet (továbbiakban: Rendelet) 20. § (1) bekezdése helyében a következő rendelkezés lép:

„20.§ (1) Rendkívüli élethelyzethez nyújtott rendkívüli támogatásra jogosult az a személy, akinek családjában az egy főre jutó havi jövedelem nem haladja meg a **110.000.** forintot, egyedül élő esetén a **120.000.** forintot.”

2.§ A Rendelet 9. melléklete helyébe jelen rendelet 1. melléklete lép.

3.§ (1) Ezen rendelet 1.§-a a rendelet kihirdetését követő napon lép hatályba

(2) Ezen rendelet 2.§-a 2018. január 1. napján lép hatályba.

*1. melléklet .... /2017. (XII.8.) önkormányzati rendelethez*

*9. melléklet a 3/2015. (II.13.) önkormányzati rendelethez*

A gyermekek napközbeni ellátásáért fizetendő nettó térítési díjak az egyez intézményekben:

**KVT KIKI Petőfi Sándor Általános Iskola konyha Kisbér:**

- Óvodások 323 Ft / fő / nap

ebből:

- tízórai: 70 Ft / fő / nap

- ebéd: 183 Ft / fő / nap

- uzsonna: 70 Ft / fő / nap

- Általános iskola napközi 386 Ft / fő / nap

- Általános iskola menza 264 Ft / fő / nap

- Gimnázium, szakközépiskolai tanulók 338 Ft / fő / nap

1. Napirendi pont : A településkép védelméről szóló önkormányzati rendelet véleményezése.

A testület 7 igen, és 1 tartózkodó szavazattal elfogadta a településkép védelméről szóló önkormányzati rendelet véleményezési eljárásáról szóló tájékoztatást, amely jelen beszámoló végén az 1. számú mellékletben olvasható.

1. Napirendi pont : Sebességkorlátozó tábla kihelyezése – általános iskola.

A testület 7 igen, és 1 tartózkodó szavazattal úgy döntött, hogy kezdeményezi a Magyar Közút Nonprofit Zrt-nél 30 km/h-s sebességkorlátozó tábla kihelyezését a Táncsics Mihály Gimnázium, Szakközépiskola és Általános Iskola Petőfi Sándor Általános Iskolája Vásártér utca felöli bejáratához.

1. Napirendi pont : Fakivágás és nyesés.

***a/ Perczel Mór utca :*** A Perczel Mór utca vasútállomás felöli részén lakók fordultak az önkormányzathoz azzal a kérelemmel, hogy a házaik előtt lévő, japán akác fasor fáit vágjuk vissza, fiatalítsuk meg, illetve vágjuk ki. A fák elöregedtek, több odvas közülük, mely odvakba lódarazsak költöznek, az elszáradt ágakat pedig a szél tördeli. A lakók féltik értékeiket és testi épségüket. Ha a fák kivágásra kerülnének, a helyükre ültetett fák gondozását, ápolását vállalják.

A testület 5 igen és 3 nem szavazattal a következő határozatot hozta :

* Kisbér Város Önkormányzatának Képviselő-testülete felhatalmazza a város polgármesterét a Perczel Mór utca Székesfehérvár-Pápa vasútvonal és a vasútállomás között található 11 db öreg, száraz, odvas fa kivágásához szükséges engedély beszerzésére.
* A fák kivágásával Treier Zoltán egyéni vállalkozót bízza meg az ajánlatában szereplő, vállalási díjon.
* Utasítja a Polgármesteri Hivatalt a fenti feladatra vonatkozó szerződés előkészítésére, és felhatalmazza a város polgármesterét annak aláírására.
* Utasítja továbbá a Polgármesteri Hivatalt, hogy a Köztársaság utcai platánfák visszanyesésére, 1 db száraz és 1 db veszélyes fa kivágására érkezett ajánlat részletezését kérje be az ajánlatot adó Treier Zoltán vállalkozótól.
1. Napirendi pont : Kerékpárút - Tervezési feladatok ellátása, területszerzés.

Kisbér Város Önkormányzata a Területfejlesztési Operatív Program keretében pályázatot nyújtott be a meglévő kerékpárút felújítására, a Kisbér, Kossuth Lajos u. 6. szám (SPAR) alatti ingatlantól a 13-as főút – Kisbér, Ipari park kereszteződéséig tartó kerékpárút megépítésére, valamint a SPAR-al szemközti parkoló felújítására. A parkoló tervdokumentációja 2010-ben elkészült, a meglévő kerékpárút felújításához szükséges műszaki dokumentáció és az új kerékpárút megépítéséhez szükséges kiviteli tervdokumentáció elkészíttetése viszont még ránk váró feladat. Ennek tükrében árajánlatokat kértek be a fent részletezett feladatok ellátására. A pályázati költségvetésben 10,5 m Ft-ot különítettek el tervdokumentáció készítésére, így a legkedvezőbb ajánlat elfogadása esetén az önkormányzatnak 218.000 Ft önerőt kell biztosítania.

A testület egyhangúlag az alábbi határozatot hozta :

* Kisbér Város Önkormányzatának Képviselő-testülete elfogadja a VIA-TRITA Kft. (1046 Budapest, Ügető u. 24.) nettó 8.440.000 Ft összegű ajánlatát a „Fenntartható települési közlekedésfejlesztés TOP-3.1.1-16 pályázati felhívás tervezési feladatainak ellátására”.
* A képviselő-testület a pályázat megvalósításához szükséges 218.000 Ft-os önerőt az önkormányzat 2017. évi költségvetése pályázati alap terhére számolja el.
* Utasítja a Polgármesteri Hivatalt a szerződés előkészítésére, és felhatalmazza a város polgármesterét annak aláírására.
* Felhatalmazza a város polgármesterét, hogy a Kisbér, Kossuth Lajos utca 6. szám (Spar) alatti ingatlantól a 13-as főút — Kisbér, Ipari park kereszteződéséig tartó kerékpárút nyomvonala által érintett ingatlanok tulajdonosaival tárgyalásokat folytasson a kerékpárút kiépítéséhez szükséges ingatlanrészek megvásárlására.
* A képviselő-testület a területszerzési tárgyalásokat az ipari parkban található két nagy ingatlantulajdonossal, a U-Shine Europe Kft.-vel és a Seed-lmex Kft.-vel kéri első körben megkezdeni.
* Amennyiben az érintett ingatlantulajdonosok az önkormányzat által felajánlott vételárat elfogadják, úgy felhatalmazza a város
* Amennyiben az érintett ingatlantulajdonosok az önkormányzat által felajánlott vételárat elfogadják, úgy felhatalmazza a város polgármesterét az adásvételi szerződések aláírására.
1. Napirendi pont : Őszi Napfény Idősek Otthona energetikai felújítása.

A Vidékfejlesztési Program Irányító Hatósága Kisbér Város Önkormányzata "Őszi Napfény Idősek Otthona épületegyüttesének külső felújítása energiahatékonysági fejlesztéssel" című pályázatát támogatásra alkalmasnak ítélte (lásd csatolmány) és **30.297.562 Ft** vissza nem térítendő támogatásban részesítette.

A pályázat benyújtása és elbírálása között eltelt 1,5 év alatt az Építési Normagyűjteményben szereplő anyag- és munkadíjak jelentősen megemelkedtek, így a korábban leadott költségvetés felülvizsgálata mindenképpen indokolt volt. Ennek megfelelően indikatív ajánlatot kért be a hivatal két kivitelezőtől a felújítási munkák elvégzésére. Sajnálatos módon még a kedvezőbb ajánlatban szereplő építési költségek is meghaladják 13,5 m Ft-tal a pályázatban leadott költségeket.

A testület 7 igen és 1 tartózkodó szavazattal az alábbi határozatot hozta :

Az „Őszi Napfény Idősek Otthona épületegyüttesének külső felújítása energiahatékonysági fejlesztéssel” című pályázat megvalósítása érdekében lefolytatásra kerülő közbeszerzési eljárás során az alábbi cégeket hívja fel ajánlattételre:

* Agnus G' Építőipari és Szolgáltató Kft. (2800 Tatabánya, Vadász út 65.),
* EP Konstruktív Kft. (2800 Tatabánya, Erdész út D. épület),
* Gombos-Földgép Kft. (2854 Dad, Dózsa GY. u. 41. a. ép,)
* IMV Építőipari és Kereskedelmi Kft. (2837 Vértesszőlős, Petőfi S. u. 3.,
* WF Kivitelező és Szolgáltató Kft. (2900 Komárom, Laktanya köz 9.).

A képviselő-testület az eddig tervezett önerő összegén (5,2 millió Ft) felül, az indikatív ajánlat alapján hiányzó további önerő összegét (13,5 millió Ft) az önkormányzat 2018. évi költségvetésében biztosítja, ezért utasítja a Polgármesteri Hivatalt, hogy a költségvetés összeállítása során a felújítási alapban szerepeltesse a szükséges összegeket.

1. Napirendi pont : Hóeltakarítás.

A téli időszak szélsőséges időjárása számos problémát okozott a múltban Kisbér számára. Ezért is elengedhetetlen egy hó eltakarítási terv kialakítása a közlekedési nehézségek elkerülése érdekében. A 2016-os évhez hasonlóan az idei téli időszakban is vállalkozók megbízásával oldaná meg az önkormányzat az utak tisztán tartását.

A testület egyhangúlag úgy döntött, utasítja a Polgármesteri Hivatalt, hogy egyeztetéseket folytasson a település hó eltakarítási munkálatainak elvégzése érdekében Mrázik Géza egyéni vállalkozóval, valamint helyi vállalkozókkal.

1. Napirendi pont : Tűz- és munkavédelmi feladatok ellátása.

Kisbér Város Önkormányzata 2017 márciusában hosszabbította meg legutóbb a 2013-ban a BCS és Társa Kft-vel a munka– és tűzvédelemre vonatkozó szabályok által előírt feladatok ellátására vonatkozó megbízási szerződést 2017. december 31-ig. A vállalkozó az önkormányzat mellett az óvodában, a polgármesteri hivatalban és a Városigazgatóságon látja el ezeket a feladatokat.

A testület egyhangúlag úgy döntött, hogy az önkormányzatnál és azon intézményeinél, ahol a munka- és tűzvédelmi tevékenység ellátására 2018. január 01-tól nem rendelkeznek szerződéssel, a BCS és Társa Kft-t bízza meg a tevékenység ellátásával 2018. december 31 -ig az ajánlatában szereplő áron.

Utasítja a Polgármesteri Hivatalt a fenti feltételeket tartalmazó szerződések előkészítésére, és felhatalmazza a város polgármesterét az önkormányzat által kötendő szerződés aláírására.

1. Napirendi pont : Projekttábla-használati kérelem.

A középiskoláinknak helyt adó épület a KDOP-5.1.1 kódszámú pályázatból újult meg, bővült ki. Erre vonatkozóan az iskolák udvarán egy projekttábla áll, melyet a pályázat fenntartási időszakának végéig kellett kint tartani. A fenntartási időszak lejárt, a tábla elbonthatóvá vált. A Tatabányai SZC Bánki Donát Szakgimnáziuma és Szakközépiskolája igazgatója kéréssel fordult az önkormányzathoz, mely szerint a projekttáblát szeretnék a jövőben az iskola marketing céljaira használni.

A településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendelet és a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról szóló 18/2017.(X.13.) önkormányzati rendelet alapján lehetőség van a projekttábla kérelemben foglalt használatára.

A testület egyhangúlag úgy döntött, hozzájárul ahhoz, hogy a Tatabányai SZC Bánki Donát Szakgimnáziuma és Szakközépiskolája az iskola udvaron álló projekttáblát iskolai markentig célra hasznosítsa azzal, hogy a szakközépiskola igény esetén köteles a Kisbéri Táncsics Mihály Gimnázium, Szakközépiskola és Általános Iskolával is együttműködni és a táblát közösen használni, továbbá köteles a táblát rendszeresen karbantartani és a használat felhagyása után azt eltávolítani.

1. Napirendi pont : Játszótéri eszközök felülvizsgálata.

 A testület egyhangúlag úgy döntött, felhatalmazza a város polgármesterét, hogy a Kisbéri Gyöngyszem Óvoda és Bölcsőde udvarán lévő intézményi játszótér, valamint a város további két pontján (makett park, Angol kert) lévő játszótér eszközeinek jogszabály által előírt időszakos felülvizsgálatával a legjobb ajánlatot adót bízza meg.

1. Napirendi pont : Villamosenergia-beszerzés.

A testület egyhangúlag úgy döntött, hogy az önkormányzat, valamint az önkormányzat intézményei és a közvilágítás vonatkozásában az MVM Zit. ajánlatát fogadja el a 2018, január 1 — 2018. december 31-ig terjedő időszakra, és felhatalmazza a város polgármesterét a szerződések aláírására.

1. Napirendi pont : Lovarda – tűzcsap kiváltás.

Az önkormányzata kezdeményezte a Magyar Királyi Lovarda épületegyüttes fedett lovarda részében lévő fali tűzcsapok leszerelését, valamint azok porral oltókkal történő kiváltását. A tűzcsapok leszerelésének engedélyezése érdekében a önkormányzat eltérési engedély iránti kérelmet nyújtott be a Komárom-Esztergom Megyei Katasztrófavédelmi Igazgatóság felé. Az igazgatóság az engedélyt megadta. A tűzcsapok leszerelésére, valamint a porral oltó készülékek beszerzésére és üzembe helyezésére a hivatal árajánlatokat kért be.

A testület egyhangúlag úgy döntött, hogy a Magyar Királyi Lovarda Műemlékegyüttes Lovarda részében lévő tűzcsapok leszerelésével, 12 db ABC porral oltó tűzoltó készülék beszerelésével, valamint a szerelésekhez kapcsolódó dokumentáció elkészítésével Horváth László tűzvédelmi mérnököt, építésügyi tűzvédelmi tervezőt bízza meg az ajánlatában szereplő bruttó vállalási áron, egyben utasítja a Polgármesteri Hivatalt a fenti feltételeket tartalmazó szerződés előkészítésére, és felhatalmazza

a polgármestert a szerződés aláírására.

1. Napirendi pont : Egyebek.

***a/ Székhely-használati kérelem – Deák F. u. 71. :*** A testület 7 igen és egy nem szavazattal úgy döntött, hogy hozzájárul Nyári Zoltán székhelyhasználati engedélyének megadásához a 2870 Kisbér, Deák F. u. 71. szám alatti ingatlan vonatkozásában.

***b/ 2018. évi önkormányzati rendezvények :*** A Kisbéri Napok 2018. évi rendezvénysorozatunk színvonalas programjainak tervezéséhez, szükségessé válik, hogy már 2017-ben kötelezettséget vállaljunk, ahhoz, hogy a kívánt zenekarok a rendezvény időpontjában elérhetőek legyenek. A szombati és vasárnapi nagykoncertek nettó előadói díjai 1.250 e Ft, valamint 1.650 e Ft.

Ahhoz, hogy a kötelezettségvállalást szabályszerűen történjen az államháztartásról szóló 2011. évi CXCV. törvény 36. § (5a) bekezdése alapján, a szerződés megkötéséhez, a Képviselő-testületnek biztosítani kell a 2018. évi költségvetésében a fedezetet.

A testület egyhangúlag úgy döntött, utasítja a Polgármesteri Hivatalt, hogy a 2018. évi költségvetés elkészítése során a 2018. évi önkormányzati rendezvények fedezetére bruttó 11 millió Ft-ot tervezzen. Felhatalmazza a polgármesterét, a 2018. évre szóló, de már 2017. évben szükséges szerződésék aláírására.

***c/ Kisbéri Katolikus Plébánia kérelme :*** A testület egyhangúlag úgy döntött hozzájárul, hogy az általa megítélt támogatást a Kisbéri Római Katolikus Plébánia a Hántai Páduai Szent Antal Római Katolikus Templom belső felújítására (padok készítése, illetve felújítása) fordítsa.

***d/ Béke utca felújítása :*** A testület egyhangúlag úgy döntött utasítja a Polgármesteri Hivatalt, hogy részletes ajánlatot kérjen be a Béke utca felújítása vonatkozásában. Az ajánlatot két szakaszra kéri bontani, I. szakasz Dobi István utca és a bekötő közötti útszakasz, II. szakasz a bekötő út és a Fém-Művek Kisbér Kft. bejárata közötti szakasz.

***e/ Parkoló tervezés – Városház tér :*** A testület egyhangúlag úgy döntött, hogy a Városház tér átalakítási terve vonatkozásában további pontosítást kér a tervezőtől annak érdekében, hogy a Rossmann előtt árufeltöltéshez szükséges terület kerüljön kialakításra.

***f/ Sissy park :*** A testület egyhangúlag úgy döntött, hogy a kisbéri 1090 hrsz.-on kialakításra kerülő u. n. Sissy park megközelíthetőségét biztosító híd építésére 2 millió Ft-ot különít el az önkormányzat 2018. évi költségvetésében.

1. Képviselői bejelentések.

***Dr. Szinyi Károly alpolgármester :*** Kérdést intézett a hivatalhoz a Bakony Étterem, Gazdabolt és Állateledeles bolt előtti parkolási problémák tárgyában. Dr. Dörnyei Vendel válaszában elmondta, hogy a testület által hozott határozatnak - mely szerint időkorlátos parkoló tábla lesz kihelyezve -, a végrehajtása folyamatban van.

A nyilvános ülést követően zárt ülést tart a képviselő-testület az Mötv. 46 § (2) bekezdésében foglaltak alapján (tűzifa).

1. **számú melléklet.**

**Kisbér Város Önkormányzatának Képviselő-testülete**

2017. (12.08.) önkormányzati rendelete

**a településkép védelméről**

Kisbér Város Önkormányzatának Képviselő-testülete a településkép védelméről szóló 2016. évi LXXIV. törvény 12. § (2) bekezdésében és az épített környezet alakításáról és védelméről szóló 1997. évi LXXVIII. törvény 57. § (3) bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményeiről szóló a 314/2012 ([XI. 8](https://maps.google.com/?q=XI.+8&entry=gmail&source=g).) Korm. rendelet 43/A. § (6) bekezdésben biztosított véleményezési jogkörével élő állami főépítész hatáskörében eljáró Komárom-Esztergom Megyei Kormányhivatal, a Nemzeti Média- és Hírközlési Hatóság, a kulturális örökség védelméért felelős miniszter, a Duna-Ipoly Nemzeti Park Igazgatósága, valamint Kisbér Város Önkormányzata Képviselő-testülete a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 12/2017. (VI.09.) önkormányzati rendelet szerinti partnerek véleményének kikérésével a következőket rendeli el:

**I. Fejezet**

**ÁLTALÁNOS RENDELKEZÉSEK**

**1. A rendelet alkalmazási köre, hatálya**

1. §

A helyi településképi rendelet célja Kisbér város sajátos településképének társadalmi bevonással és konszenzus által történő védelme, a város épített környezetének megőrzése érdekében a helyi építészeti értékvédelemmel, a településképi követelményekkel és a településkép-érvényesítési eszközökkel kapcsolatos részletes szabályok megállapítása.

**2. Értelmező rendelkezések**

2. §

E rendelet alkalmazásában általános fogalmak:

1. Védett településszerkezet**:** az önkormányzat által védetté nyilvánítottutcahálózat, telekszerkezet, beépítési mód és kötelező építési vonal.
2. Védett épület, építmény**:** az önkormányzat által védetté nyilvánított olyanépület, építmény, amely a hagyományos településkép megőrzése céljából, továbbá építészeti, településtörténeti, helytörténeti, régészeti, művészeti, vagy műszaki-ipari szempontból jelentős alkotás. A védett épület, építmény fogalmába beletartozik annak minden alkotórésze – ideértve a kiegészítő, illetve külső és belső díszítő elemeket. A rendelet alkalmazása szempontjából védettnek minősül az a telek, annak használati módja is, amelyen a védett épület, építmény áll.
3. Védett műtárgy**:** az önkormányzat által védetté nyilvánított műszaki alkotás, műtárgy – különösen emlékmű, szobor, síremlék (sírkő), utcabútorzat, díszkút, kerítés.
4. Védett növényzet: az önkormányzat által védetté nyilvánított olyannövényzet, amely fajtájánál, koránál, helyzeténél, látványánál vagy valamilyen eseményhez-kötődésénél fogva védelemre érdemes.
5. Védett érték károsodása:minden olyan esemény, beavatkozás, amely avédett érték teljes vagy részleges megsemmisülését, karakterének előnytelen megváltoztatását, általános esztétikai értékcsökkenést eredményez.
6. Utcaképi védelem: a jelölt utcaszakaszok épületeinek beépítési módját, az épületek építészeti arculatának, tömegének, jellemző paramétereinek megőrzését jelenti.
7. Vázlatterv: a megértéshez szükséges műszaki tervdokumentáció, amely minden esetben megegyezik az eljárás által előírt műszaki tartalommal, azzal a különbséggel, hogy a tervek kidolgozottsága elsősorban a koncepcióra, beépítésre, tömegformálásra, a településképi szempontból meghatározó részek esetében legyen teljes.

**II. fejezet**

**HELYI ÉRTÉKVÉDELEM**

**3. Helyi védett értékek**

3. §

(1) A helyi értékvédelem feladata a helyi különleges oltalmat igénylő településszerkezeti, településképi, táji, építészeti, néprajzi, településtörténeti, régészeti, művészeti, műszaki-ipari, természeti, esztétikai szempontból védelemre érdemes védett terület és egyedi védett értékek 1. melléklet szerinti körének számbavétele és meghatározása, nyilvántartása, dokumentálása, megőrzése, megőriztetése és a lakossággal való megismertetése, valamint a védett értékek károsodásának megelőzése, fenntartásuk, illetve megújulásuk elősegítése.

(2) A helyi védettség alá helyezésről, annak megszűnéséről a Képviselő-testület jelen rendelet módosításával dönt. A védetté nyilvánításhoz, annak megszüntetéséhez az önkormányzati főépítész szakmai véleménye szükséges, ami az értékvizsgálaton alapul, melyet a 3. melléklet szerinti tartalommal az eljárás megindítását követő 60 napon belül kell elkészíttetni.

(3) A védettség megszüntetésére akkor kerülhet sor, ha

* 1. a védetté nyilvánított helyi érték megsemmisül,
	2. a védett terület, illetve érték, a védelem alapját képező értékeit helyreállíthatatlanul elveszítette,
	3. a védelem tárgya a védelemmel összefüggő szakmai ismérveknek már nem felel meg,
	4. a védett érték magasabb (műemléki) védettséget kap.

(4) A helyi védettség alá helyezést, annak megszüntetését bármely természetes vagy jogi személy, írásban a polgármesternél kezdeményezheti, mely kezdeményezésnek tartalmaznia kell

1. a védendő érték megnevezését, szükség esetén a körül határolását;
2. pontos hely megjelölését (utca, házszám, helyrajzi szám, épület-, illetve telekrész);
3. a védendő érték rövid leírását (ha lehetséges, dokumentálását, fotók);
4. a kezdeményezés indoklását.

(5) A helyi védettség alá helyezési, illetve annak megszüntetésére irányuló eljárás megindításáról 8 napon belül értesíteni kell:

a) az érintett ingatlan tulajdonosát, haszonélvezőjét és használóját,

b) az értékvédelemmel érintett bejegyzett helyi lakossági szervezeteket (alapítványok, egyesületek),

c) a kezdeményezőt.

A kezdeményezéssel kapcsolatban az érdekeltek 30 napon belül írásban észrevételt tehetnek. A védettséggel kapcsolatos javaslatot – az erről szóló döntést megelőzően – a helyben szokásos módon 30 napra közhírré kell tenni. A közhírré tétel időtartama alatt a javaslat és az értékvizsgálat megtekintését bárki számára biztosítani kell.

(6) A helyi védettség elrendelésétől és megszüntetéséről értesíteni kell:

a) az ingatlan tulajdonosát, haszonélvezőjét, használóját,

b) a Komárom-Esztergom Megyei Kormányhivatal Állami Főépítészét,

c) a Komárom-Esztergom Megyei Kormányhivatal Komáromi Járási Hivatal Földhivatali Osztályát,

d) az illetékes általános és kiemelt építésügyi hatóságot,

e) az érdekelt közműveket,

f) a kezdeményezőt,

(7) A helyi védettség alá helyezett értékekről nyilvántartást kell vezetni, melyet közzé kell tenni az önkormányzat honlapján. A nyilvántartás a védett értékre vonatkozóan a 314/2012.(XI.8.) Kormányrendelet 23/D. § szerinti adatokat tartalmazza.

**Helyi védelem alatt álló építményekre vonatkozó követelmények**

4. §.

(1) A védelemben részesített építmények korszerűsíthetők, (bővíthetők), funkciójuk megváltozhat, ezzel azonban védettségre okot adó értékeik nem csökkenthetők és a védett érték létét, állagát nem veszélyeztetheti vagy azt értékvédelmi szempontból károsan nem befolyásolhatja.

(2) A védett épületeket hagyományos építészeti tömegükben, tetőformájukban kell megtartani, érintetlenül hagyva az értéket képező homlokzati nyílásrendet és a nyílások osztását, megőrizve az eredeti homlokzati tagozatokat és a homlokzat egységes színezését.

(3) A helyi védelem alatt álló épület, illetve építmény nem bontható el.

(4) A védett épület belső korszerűsítését, átalakítását, esetleg bővítését a védettség nem akadályozza, sőt, a védelem érdekében elő kell segíteni ezen épületek mai igényeknek megfelelő használatát. A belső átalakításokat az eredeti szerkezet és belső értékek tiszteletben tartásával kell megoldani.

(5) A védett épületet úgy lehet bővíteni, hogy az eredeti épület tömegformája, homlokzati kialakítása, utcaképi szerepe ne változzon, illetve a legkisebb kárt szenvedje és a tervezett bővítés a régi épület formálásával, szerkezetével, anyaghasználatával összhangban legyen.

(6) A védett épületen/építményen semmilyen gépészeti berendezés, tetőfelépítmény, égéstermék-kivezető szerkezet közterületről is látható egysége és kivezetése a környezetébe nem illeszkedő, zavaró módon nem helyezhető el.

(7) A helyi védett épületen tetőtér-beépítés vagy emeletráépítés csak akkor alkalmazható, ha ezt az illeszkedés szabályai lehetővé teszik, és ha a homlokzati értékek megőrizhetők.

 (8) Helyi védelem alatt álló szobor, szoborcsoport, emlékmű elemeinek esetleges cseréje, illetve hiányzó elemeinek pótlása során az egységes tömeghatás elérése érdekében az eredeti vagy ahhoz megjelenésében hasonló anyag használható. A szobrok, emlékművek, kőkeresztek javítását, felújítását, tisztítását megfelelő szakképzettséggel rendelkező szakemberrel kell elvégeztetni.

**Az egyedi védelemhez kapcsolódó tulajdonosi kötelezettségek**

5. §

(1) A védett értékek jó karbantartása, állapotuk megóvása a tulajdonos kötelezettsége. A tulajdonos kötelezettsége kiterjed a védelem alá helyezett érték minden alkotóelemére és részletére, függetlenül attól, hogy azok a rendeltetésszerű használathoz szükségesek-e vagy sem. A védett értékek megfelelő fenntartását és megőrzését elsősorban a rendeltetésüknek megfelelő használattal kell biztosítani.

(2) Az építészeti értékek szemléletformáló szerepének érvényesülése, a települési azonosságtudat fejlesztése érdekében a védett értékeknek és a velük kapcsolatos ismereteknek a helyi oktatásban és közművelődésben helyet kell kapniuk.

**A településképi önkormányzati támogatási és ösztönző rendszer**

6. §

(1) Az Önkormányzat a jelen rendelet 1. mellékletében szereplő építmények, azok közvetlen környezete felújítása, helyreállítása érdekében végzett munkák megvalósulását a „*Kisbéri Építészeti Értékvédelmi Támogatás*”-ból (a továbbiakban: Támogatás) segítheti.

(2) A Támogatás előirányzatát az Önkormányzat éves költségvetésében biztosítja.

(3) A Támogatást pályázat útján lehet igénybe venni.

(4) A pályázatot évente egyszer, az éves költségvetés jóváhagyását követően a Képviselő-testület írja ki. A pályázat tartalmára vonatkozó részletes feltételeket a pályázati kiírás tartalmazza.

(5) A beérkezett pályázatokat a Képviselő-testület bírálja el.

(6) A pályázat alapján vissza nem térítendő és visszatérítendő kamatmentes támogatás nyerhető el.

(7) A támogatást elnyert pályázókkal a Képviselő-testülettől átruházott hatáskörben a polgármester megállapodást köt.

(8) A megállapodás tartalmazza a megítélt pénzösszeg felhasználásának módját, határidejét, feltételeit, az ellenőrzés szabályait.

**III. fejezet**

**TELEPÜLÉSKÉPVÉDELEM**

**4. A településképi meghatározó területekre vonatkozó követelmények**

7. §

1. A településképi meghatározó területek karakter szerinti lehatárolását és területi építészeti követelményeit a rendelet 7. melléklete tartalmazza.

(2) A meghatározó területeken az épületek színezése során pasztellszíneket kell alkalmazni azzal, hogy rikító színek nem használhatók.

(3) Előkertben az utcavonalon kerítés csak áttört kivitelben létesíthető;

|  |
| --- |
|  |

(4) Épület homlokzatát felújítani, átalakítani csak a teljes épülethomlokzatra kiterjedően és az eredeti formavilágának megfelelően szabad. A földszinten portál kialakítás, átalakítás csak az épület teljes földszintjére kiterjedő, egységes megformálással lehetséges.

(5) Égéstermék közterületről látható homlokzaton történő kivezetése nem megengedett.

1. Két vagy többszintes tetőterű épület nem létesíthető.
2. Kezeletlen trapézlemez- vagy hullámlemez burkolat nem alkalmazható sem a homlokzatokon, sem a tetőkön.
3. A meglévő-megmaradó épületek megjelenését, tetőformáját átalakításuk során hozzá kell igazítani a kialakult utcaképhez.

8.§

(1) A településközponti karakterű közterületen vendéglátóipari terasz kialakításakor a kijelölt közterület alakítási terv alapján a következő előírás alkalmazandó:

a) dobogó, emelvény, fa-, műfű vagy egyéb burkolat építése, kihelyezése nem megengedett csak abban az esetben, ha a közterület burkolata nem került felújításra vagy a közterületi burkolat kialakítása és lejtési feltételei nem teszik azt másképp lehetővé;

b) a vendéglátóipari teraszon lévő bútor, berendezés stílusában, anyagában és színezésében illeszkedjen a környezethez, könnyen tisztítható és mozgatható, valamint biztonságos legyen;

c) a napellenző és árnyékoló szerkezet a közterület-használatra vonatkozó bérleti szerződésben meghatározott rögzítési pontban és módon helyezhető el;

d) a napellenző szerkezet ernyőjének legalsó pontja legalább 2,20 méter magasan lehet és nem nyúlhat ki a gyalogos sáv fölé;

e) a napellenző és esővédő szerkezet textil típusú anyagú és natúr színű lehet. A szerkezet lelógó, függőleges részén legfeljebb 30 cm magasságú cégfelirat helyezhető el;

f) a terasz zárttá nem tehető, sem egy, sem több oldalról; továbbá sem ideiglenesen sem véglegesen le nem zárható.

(2) Pavilon és ideiglenes jellegű létesítmény: mobil elárusítóhely – az önkormányzati kulturális rendezvények és a vásárok időszakán kívül - a településképileg meghatározó területeken nem létesíthető.

9. §

A mezőgazdasági karakterű területen kizárólag a helyi építési hagyományoknak megfelelő, tájba illő épületek, építmények építhetők. Az épületek színét a meglévő épületekéhez hasonló, azokkal harmonizáló színekből kell megválasztani

10. §

(6) Táji-természeti karakterű területen az épületek és épületrészek homlokzata természetes anyagú (kő, fa, fém, tégla, sima vakolt felület stb.), vagy a természetes anyagok megjelenésével azonos, ahhoz közeli tónusú színnel és felületképzéssel készülhet.

**Növényzet**

11. §

(1) Az új és a meglévő utcák fasorait, illetve azok pótlását a gyorsan öregedő, szemetelő vagy allergiakeltő pollenű, termésű fafajok (pl. nyárak) kivételével előnyben kell részesíteni a levegőszennyezést tűrő fajokat. Az épületek, építmények környezetének rendezése során, ahol fásítani kell, az kizárólag tájba illő, nem invázív, őshonos növényekkel történhet a 8. mellékletben ajánlott fajtákkal.

(2) A szomszéd telkének határától - figyelemmel az adott faj, fajta tulajdonságaira, növekedési jellemzőire, szakszerű kezelésére

a) a 2 méter magasságig nevelt cserjét, illetve sövényt legalább 1 méterre;

b) a 3 méter magasságig nevelt cserjét, illetve sövényt legalább 1,5 méterre;

c) fát a növekedési jellemzőitől függően

ca) alacsony termetű, gyenge növekedésű, legfeljebb 6 m magasságig nevelt fák esetében legalább 2 m-re –

cb) közepes termetű, legfeljebb 12 m magasságig nevelt fák esetében legalább 3 m-re;

cc) magas termetű terebélyes fák (pl.: diófa) esetében legalább 6 méterre kell ültetni.

d) a 3 méternél magasabbra nevelt sövényt a szomszéd telkének határától 1,5 méter és 3 méter között csak a szomszédos ingatlan tulajdonosai írásbeli hozzájárulásával lehet telepíteni.

e) Magánterületen javasolt az alábbi ültetési távolságokat kell betartani:

ea) 1,5 méternél alacsonyabb sövény, bokor az épülettől 2,0 méterre ültethető;

eb) 1,5 méternél magasabb sövény, bokor és 4,0 méternél alacsonyabb fa épülettől 3,0 méterre ültethető;

ec) egyéb fa (diófa és magasra növő, terebélyes fák kivételével) épülettől 4,0 méterre ültethető;

ed) diófa épülettől 7,0 méterre ültethető.

(3) A szomszéd telek oldal kerítése vagy a telekhatáron lévő épület fala csak a szomszédos ingatlan tulajdonosainak – az esetleges feltételeket is tartalmazó – írásbeli hozzájárulásával futtatható be kúszónövénnyel.

(4) A kerítés nélküli oldal telekhatárra kerítésként funkcionáló sövényt ültetni csak a szomszédos ingatlan tulajdonosainak írásbeli hozzájárulásával lehet. Az ilyen sövényt az érintett telkek tulajdonosai vagy használói közösen kötelesek gondozni, illetve úgy metszeni, hogy annak magassága a 2,5 métert ne haladja meg.

(5) Közút területén – szőlő, gyümölcsöstől és kerttől – minden gyümölcs- és egyéb fát, valamint bokrot legalább 1,5 méter, a 3,0 m-nél magasabbra növő gyümölcs- és egyéb fát legalább 5,0 m távolságra szabad ültetni.

**5. Helyi védett területre vonatkozó előírások**

|  |
| --- |
| 12. § |

(1) A hagyományőrző építészeti karaktervédelem a beépítés hagyományos jellegzetességeit viszonylag egységesen megőrző településrészek, utcák hangulatának, építészeti értékeinek megőrzése, valamint - folyamatos átépítések során megvalósítható - még egységesebb, összefüggő utcaképi megjelenés érdekében kerül bevezetésre.

(2) A védett területen az épületek a kialakult beépítési módnak megfelelően, az oldalhatáron álló beépítésnél az oldalhatáron állóan (legfeljebb az oldalhatártól 1 méterre) telepíthetők, a meghatározó építészeti jellegzetességeiket a helyi védelem alatt álló épületek alapul vételével kell meghatározni. Törekedni kell a hagyományos építőanyagok használatára, a magas tetős (35-45 tetőhajlásszög) kialakítás megtartására, a nyílászárók és egyéb homlokzati elemek a kialakult utcakép építészeti formavilágát, arányait kövessék.

(3) A településkép védelme érdekében az építési tevékenységgel érintett építmény építőanyagaként a helyi védelemmel össze nem egyeztethető anyaghasználat nem megengedett, különösen:

a) hullámpala,

b) bitumenes lemezfedés,

c) műanyag hullámlemez,

d) bitumenes hullámlemez.

(4) A tetőhéjazat cseréje a meglévő cserépfedéshez hasonló kinézetű, és azonos anyagú épületszerkezettel megengedett; meglévő palafedés cseréje, felújítása esetén a meglévővel azonos, vagy hasonló anyagú, méretű, színű fedést kell választani. A héjazat cseréje esetén egy tetőfelületen csak egyféle fedés helyezhető el.

(5) A nyílászárók szerkezeti átalakítása, vagy cseréje esetén a meglévővel azonos, vagy hasonló anyagú, a meglévővel azonos kiosztású, méretű, formájú, tagolású, színű nyílászárók helyezhetők el.

**6. Reklámokra, cégérekre vonatkozó előírások**

13. §

(1) Kisbér város teljes közigazgatási területén kizárólag e rendeletben meghatározott feltételeknek megfelelő reklámhordozón, továbbá méretben és technológiával tehető közzé reklám, helyezhető el reklámhordozó, illetve létesíthető és tartható fent reklámhordozót tartó berendezés a település településközponti területén az alábbi feltételekkel:

a) közterületen reklám közzétételére kizárólag utcabútor használható;

b) reklám elhelyezése a közművelődési célú hirdetőtáblán is történhet.

(2) Kandeláber reklám a település belterületén nem helyezhető el.

(3) Cégérek, cégtáblák és cégfeliratok

a) csak homlokzati felületen vagy arra merőlegesen helyezhetők el, az épület építészeti részletképzésével, színezésével, építészeti hangsúlyaival összhangban;

b) kiterjedésük egyenként nem haladhatja meg az 1,0 m²-t, és összességében nem lehet nagyobb, mint a homlokzat 5%-a;

c) épületek homlokzatain épületdíszítő tagozatot nem takarhatnak;

d) vállalkozásonként az épület utcai homlokzatán 1-1 db cégér, cégtábla, cégfelirat és címtábla helyezhető el.

e) egy homlokzaton több vállalkozás cégére- cégtáblája- cégfelirata elhelyezése esetén azokat szín és forma, rögzítés tekintetében egységesen, az épülethomlokzattal összhangban kell kialakítani.

(4) Az épületek homlokzatfelületein csak áttört és vonalszerű fényfelirat helyezhető el. Kápráztatást, vakítást, zavaró fényhatást okozó világítást, valamint LED futófényt elhelyezni nem lehet. Az önálló világító betűkkel megvalósuló cégér kialakításánál a kábeleket a falon belül, vagy takartan kell vezetni.

(5) Az épülethomlokzat részét képező kirakatportálok, nyílászárók üvegezésére kívülről, vagy belülről elhelyezett fóliadekoráció, reklám mérete nem haladhatja meg az adott portálfelület méretének 20%-át.

(6) Cégér, cégtábla, házszám, postaláda csak az épület architektúrájához, formavilágához illeszkedő módon és igényes kivitelben helyezhető el. A közterületen önállóan elhelyezett utcanév táblákat, valamint a falra szerelt utcanév táblákat egységes formában kell elhelyezni.

(7) Tilos az épület homlokzatát árubemutatás céljából igénybe venni vagy annak 4 m2-nél nagyobb felületét eltakarni. A homlokzat takarásának minősül a kinyitható ajtószárnyakon, ablakszárnyakon, azokra szerelt rácson történő árubemutatás vagy reklámcélú igénybevétel is.

**7. Egyéb műszaki berendezésekre vonatkozó előírások**

14. §

(1) Helyi értékvédelmi területen a villamos közép- és kisfeszültségű, valamint közvilágítási hálózatok és távközlési hálózat létesítésekor, illetve rekonstrukciójakor földkábelen, vagy alépítménybe helyezve föld alatt vezetve kell építeni.

(2) Kisbér város teljes közigazgatási területén a közművezetékek, járulékos közműlétesítmények elhelyezésénél a településképi megjelenítésre, esztétikai követelmények betartására is figyelemmel kell lenni, minden esetben kötelező a településképi véleményezés.

(3) A település hosszú távú arculatformálását meghatározó csapadékvíz- és belvízrendezésnél a csapadékvíz nyílt árokrendszerű felszíni vízelvezetésének korszerűsítése szükséges, ezért az utak teljes felújítása, korszerűsítése, új út építése alkalmával zárt csapadékvíz-elvezetési rendszert kell kiépíteni. Hosszabb távon nyílt árkos csapadékvíz-elvezetési rendszert csak szilárd burkolat nélküli, illetve beépítésre nem szánt területen lehet fenntartani.

(4) Településképi szempontból új nagy-, közép-, kisfeszültségű, valamint közvilágítási-, villamosenergia-ellátási hálózatot építeni, meglévő hálózat rekonstrukcióját végezni

a) burkolt utakkal rendelkező területeken, új beépítésre szánt területen, illetve utak szilárd burkolatának kiépítésekor földkábeles elhelyezéssel;

b) burkolat nélküli utakkal feltárt területeken, valamint beépítésre nem szánt területeken a villamosenergia ellátás hálózatainak föld feletti vezetése fennmaradhat;

c) meglévő vezeték esetén az utca fásítási és utcabútorozási lehetőségének a biztosítására a villamos energia elosztási, a közvilágítási és a távközlési szabadvezetéket közös egyoldali oszlopsorra kell fektetni, amelyre egyben a közvilágítást szolgáló lámpafejek is elhelyezhetők.

(5) Településképi szempontból a távközlési hálózatott létesítésekor, illetve rekonstrukciójakor földkábelbe, illetve alépítménybe helyezve föld alatt vezetve kell építeni, ahol a föld feletti vezetés egyelőre fennmarad az utca fásítási és utcabútorozási lehetőségének a biztosítására a közvilágítási és a távközlési szabadvezetéket közös oszlopsoron kell vezetni.

(6) A mikrohullámú összeköttetés biztosítására szükséges magassági korlátozás betartandó, valamint a közszolgálati táv- és hírközlési antennák telepítésének feltétele, hogy előzetesen az önkormányzattal egyeztetett helykijelölési eljárás lefolytatásra sor kerüljön, valamint kötelező településképi konzultáció megtörténjen.

(7) A település ellátását biztosító felszíni energiaellátási és elektronikus hírközlési sajátos építmények, műtárgyak elhelyezésére elsősorban alkalmas területek a mezőgazdasági besorolású területek.

**IV. fejezet**

**TELEPÜLÉSKÉP ÉRVÉNYESÍTÉSI ESZKÖZÖK**

**8. Településkép-védelmi tájékoztatás és szakmai konzultáció**

15. §

(1) Településképi szakmai konzultáció, ezen belül szakmai tájékoztatás (továbbiakban: szakmai konzultáció) a település teljes közigazgatási területén kötelező minden építési, átalakítási, felújítási munkára, kivéve a településképi véleményeztetés és településképi bejelentési kötelezés alá vont eseteket.

(2) Szakmai konzultáció ajánlott az (1) bekezdésben kivételként jelölt esetekben.

(3) A szakmai konzultációt a 314/2012.(XI.8.) Kr. 25. § (4) bekezdése szerint a települési főépítész (továbbiakban: főépítész) vagy a polgármester látja el. A polgármester akadályoztatása esetében az általa kijelölt személy végzi el a feladatot.

(4) A kötelező szakmai konzultációhoz a 4. melléklet szerinti kérelmet kell benyújtani, amelyhez a csatolandó dokumentáció megegyezik az egyszerű bejelentéssel végezhető építési tevékenységekhez beadandó dokumentáció vázlatterv szintű dokumentumaival.

(5) Az ajánlott településképvédelmi szakmai konzultáció kérelméhez a településképi véleményezési és településképi bejelentési eljárásban kötelező munkarészekkel azonos vázlattervek, adatok szükségesek.

(6) A szakmai konzultációról készült emlékeztetőben rögzítettek a településképi kötelezés során is figyelembe vehetők.

**9. Településképi véleményezési eljárás**

16. §

(1) Településképi véleményezési eljárás lefolytatása szükséges a (2) bekezdésben részletezett esetekben a főépítész álláspontja alapján.

(2) A polgármester a főépítész szakmai álláspontjára alapozva településképi véleményezési eljárást folytat le az 5. melléklet szerinti kérelemre a 314/2012.(XI.8.) Kr. 26. § (2) bekezdése szerinti engedélyezési eljárásokat megelőzően a következő építési munkákra vonatkozóan:

a) településképileg meghatározó területen a 300 m2 beépített területet meghaladó – és nem az egyszerű bejelentési kötelezettség alá eső - építmény esetében;

b) helyi egyedi védelem alatt álló építmény átalakítása, bővítése esetében;

c) helyi egyedi védelem alatt álló építmény szomszédságában lévő építmény esetében;

d) helyi településképi területi védelem alá tartozó területen lévő építmény esetében;

e) közterületen vagy közlekedési területen lévő építmény esetében;

f) kettőnél több rendeltetési egységet tartalmazó építmény esetében, valamint

g) műemléki jelentőségű területen és műemléki környezetben lévő építmény esetében.

(3) A településképi véleményezés során vizsgálandó, hogy az alaprajzi megoldások nem eredményezik-e az épület tömegének vagy homlokzatának településképi szempontból kedvezőtlen megjelenését.

(4) A településképi véleményezés során az épület homlokzatának és tetőzetének kialakításával kapcsolatban vizsgálandó:

1. a homlokzatkialakítás építészeti megoldásai megfelelően illeszkednek-e a kialakult, vagy a településrendezési eszköz szerint átalakuló épített környezethez;
2. a homlokzatot tagolása, a nyílászárók kiosztása összhangban van-e az épület rendeltetésével és használatának sajátosságaival;
3. a terv javaslatot ad-e a rendeltetéssel összefüggő reklám- és információs berendezés elhelyezésére és kialakítására; a terv településképi szempontból kedvező megoldást tartalmaz-e az épület gépészeti és egyéb berendezései, tartozékai elhelyezésére;
4. a tetőzet kialakítása - különösen hajlásszöge és esetleges tetőfelépítménye - megfelelően illeszkedik-e a domináns környezet adottságaihoz;
5. tömegalakítása, homlokzatfelület színezése, anyaghasználata harmonizál-e a településkép meghatározó karakterelemeivel.

(5) A településképi véleményezés során a határoló közterülettel való kapcsolatot illetően vizsgálandó:

1. a közterületre benyúló építményrész, szerkezet, berendezés, - különösen díszvilágító és hirdető berendezés -, milyen módon befolyásolja a közterület használatát;
2. korlátozza-e vagy zavarja-e a gyalogos és a kerékpáros közlekedést és azok biztonságát;
3. megfelelően veszi-e figyelembe a közterület adottságait és esetleges berendezéseit, műtárgyait;
4. a terv megfelelő javaslatot ad-e az esetleg szükségessé váló - közterületet érintő - beavatkozásra.

(6) A véleményezés lefolytatásához szükséges építészeti-műszaki tervdokumentáció - a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 26/A. § (3) bekezdésében foglaltakon túl – a településképi illeszkedést igazoló - alábbi munkarészeket is tartalmazhatja:

a) fotódokumentáció a tervezési területről,

b) utcakép ábrázolása, ha a tervezett építmény az utcaképben megjelenik,

c) látványterv, vagy modellfotó.

**10. Településképi bejelentési eljárás**

17. §

(1) A polgármester településképi bejelentési eljárást folytat le a településképi meghatározó és a helyi területi védelem alá tartozó területen, műemléki környezetben, valamint egyedi védelem alatt álló építményre vonatkozóan a (2) bekezdésben meghatározott építési tevékenységek esetén, valamint a helyi építési szabályzatban meghatározott lakó és vegyes területfelhasználású övezetekben és a hozzájuk kapcsolódó közterületeken, zöldterületeken valamint közúti közlekedési övezetekben a (2) bekezdésben meghatározott építési engedély nélkül végezhető építési tevékenységek esetén.

(2) Településképi bejelentési eljárást kell lefolytatni

a) az építésügyi és építés-felügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI. 8.) Korm. rendelet 1. számú mellékletében felsorolt, építési engedély nélkül végezhető építési munkák közül: 1., 2., 4. 5. 6. 9. 11. 13. 23. 24. pontokban foglalt tevékenységek esetében;

b) minden - építménynek minősülő - huzamos emberi tartózkodásra alkalmas készház, építmény (konténer, lakókocsi, sátor stb.) 30 napot meghaladó időtartamra terjedő és valamilyen emberi tevékenység céljára (raktározás, árusítás) szolgáló letelepítése esetében;

c) meglévő építmények rendeltetésének – részleges vagy teljes – megváltoztatása esetén, valamint az önálló rendeltetési egységek számának változásakor;

d) a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendeletben szereplő általános településképi követelmények tekintetében a reklámok és reklámhordozók elhelyezésénél.

(3) A polgármester - a főépítész szakmai álláspontja alapján - a településképi bejelentési eljárásban a tevékenység tudomásulvételéről vagy megtiltásáról szóló döntés kialakítása során - különösen - az alábbi szempontokat veszi figyelembe:

a) jogszabályi előírásoknak való megfelelőség;

b) a kialakult településszerkezetnek és telekszerkezetnek való megfelelőség;

c) a tervezett, távlati adottságokat, a településfejlesztési terveket figyelembe vevő megfelelőség, területfelhasználás megfelelősége.

(4) A településképi bejelentési eljárás a polgármesterhez benyújtott 6. melléklet szerinti kérelemre indul. A bejelentés melléklete a papíralapú dokumentáció vagy a dokumentációt tartalmazó digitális adathordozó. A dokumentáció - a bejelentés tárgyának megfelelően - a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 26/B. § (3) bekezdésében foglaltakon túl – a településképi illeszkedés igazolására - az alábbi munkarészeket is tartalmazhatja:

a) amennyiben az építmény az utcaképben megjelenik - utcaképi vázlatot, valamint közterületen elhelyezendő építmények esetén közterületalakítási tervet;

b) reklámelhelyezés közterületi elhelyezése esetén M=1:500 méretarányú, a közműszolgáltatókkal dokumentáltan egyeztetett helyszínrajzot;

c) az érintett homlokzat egészét ábrázoló homlokzati rajzot, valamint látványtervet és fotómontázst, fényreklám esetén éjszakai utcaképet is.

18. §

A védett helyi értéket érintő munkák végzése előtt szükséges, a polgármesterhez benyújtandó kérelemhez csatolni kell a hatályos jogszabályokban – az építési, vagy településképi eljárás fajtájához, egyszerű bejelentéshez előírt - tervdokumentáció egy példányát, vagy az ÉTDR azonosítót. A dokumentáció - a településképi illeszkedést igazoló - következő mellékleteket is tartalmazhatja:

a) az anyaghasználatra és az építési technológiára vonatkozó részletes műszaki ismertetést az eredeti anyagok figyelembevételével;

b) a homlokzati színtervet, amiben az eredetinek megfelelő színezés kerül alkalmazásra, vagy ha ez nem ismert, a védett építmény jellegének és környezetének megfelelő színezés az eredeti épülettartozékokkal és felszerelésekkel, vagy ahhoz hasonló kialakítású részletekkel.

**11. Településképi kötelezés és bírság**

19. §

(1) Településképi kötelezési eljárás indítható:

a) a településképi bejelentés elmulasztása esetén, illetve a településképi bejelentési eljárás során meghozott döntésben foglaltak megszegése esetén;

b) a településképet rontó felirat, cégér megszüntetése érdekében, amennyiben az nem felel meg településképi előírásoknak, különösen, ha az állapota nem megfelelő; megjelenése idejétmúlt vagy félrevezető; nem illeszkedik a megváltozott környezetéhez;

c) a helyi településképvédelem érdekében, amennyiben a településképi elem (egyedi és területi) fenntartása, karbantartása, vagy rendeltetésének megfelelő használata a helyi településképvédelmi rendeletben meghatározott szabályokkal ellentétes, különösen

ca) az épület jókarbantartása,

cb) homlokzati elemeinek, színezésének védelme,

cc) egységes megjelenésének biztosítása,

cd) az építkezések átmeneti állapota keretében a terület adottságának megfelelő szintű bekerítése, rendben tartása érdekében.

(2) Azt a tulajdonost, az ingatlannal rendelkezni jogosultat, aki a 11. §- ban szereplő előírásokat nem tartja be, – kérelemre indult eljárásban – a polgármester a fás szárú növény karbantartására, visszanyírására, gondozására kötelezi.

(3) Az e rendeletben foglalt előírások megszegőjével szemben az (1) bekezdésben meghatározott esetekben hivatalból, vagy bejelentésre eljárás indul; amennyiben a bejelentés megalapozott, a polgármester önkormányzati hatósági jogkörében eljárva kötelezést ad ki az építtetőnek vagy a tulajdonosnak a jogsértő állapot legfeljebb 90 napon belüli megszüntetésére.

(4) Amennyiben a (2) - (3) bekezdés szerinti kötelezésnek a kötelezett nem tett eleget, és a jogsértő állapot továbbra is fennáll, a polgármester 1 000 000 Ft-ig terjedő településképi bírságot állapíthat meg, és mindaddig – legfeljebb 30 naponként - kiszabhatja, amíg a jogsértő állapot meg nem szűnik.

(5) A településképi bírság mértéke

a) a polgármester tiltása ellenére végzett tevékenység esetén 100 000 - 200 000 Ft között,

b) a bejelentési dokumentációban foglaltaktól eltérő tevékenység folytatása esetén az eltérés mértékétől függően legalább 200 000 forint, legfeljebb 500 000 forint,

c) településképi kötelezésben foglaltak végre nem hajtása esetén alkalmanként legalább 500 000 forint, legfeljebb 1 000 000 forint.

1. A településképi bírság adók módjára behajtható.

(7) Fellebbezés a közigazgatási eljárás szabályai szerint nyújtható be.

**V. fejezet**

**ZÁRÓ RENDELKEZÉSEK**

**12. Hatályba léptető rendelkezés**

20. §

(1) Ez a rendelet, a (2) bekezdésben foglalt kivétellel a kihirdetését követő napon lép hatályba.

(2) A rendelet 19.§ (3) - (5) bekezdésében foglalt rendelkezések a kihirdetéstől számított 15. napon lépnek hatályba.

21. §

(1) Hatályát veszti Kisbér Város Önkormányzat Képviselő-testülete 8/2011. (III. 29.) Ökt. rendelettel jóváhagyott helyi építési szabályzata (HÉSZ) 10. § b) pont, 18.§ (3) bek., 20.§ (2) bek., 21.§, 23.§ (2) bek., 25. § (3) bek., 34.§ (1), (3) - (6) bekezdése és 11. melléklete.

(2) Hatályát veszti Kisbér Város Önkormányzatának Képviselő-testülete 18/2017.(X.13.) Ökt. rendelete a reklámok, reklámhordozók és cégérek elhelyezésének, alkalmazásának követelményeiről, feltétleiről és tilalmáról.

Kisbér, 2017. december 8.

 Sinkovicz Zoltán Dr. Dörnyei Vendel

 polgármester jegyző

Kihirdetés napja:

2017. december 8.

Dr. Dörnyei Vendel

jegyző

1. melléklet

**Kisbér Város területén helyi építészeti védelemben részesülnek a következő építmények:**

|  |  |  |
| --- | --- | --- |
| **Sorszám** | **Megnevezés, cím** | **Hrsz** |
| **1** | **Volt Városi Könyvtár épülete**  | 103 |
| **2** | **volt Magtár épülete** | 1032/1 |
| **3** | **volt Ménesparancsnoki épület (Kiskastély)** | 1070 |
| **4** | **Vértesi Állami Erdő- és Fafeldolgozó Gazdaság épülete**  | 1600/18 |
| **5** | **volt törzsmén istálló épülete (Kisbéri Járási Hivatal) Angolkert 4.**  | 1068 |
| **6** | **volt Lókórház épületei**  | 1726/2, 1726/5, 1725/1-11 |
| **7** | **volt Központi Fogadó épülete (kínai áruház)** | 1958 |
| **8** | **Hősök szobra** | 107 |
| **9** | **Köztársaság u. 12. lakóház** | 1902 |
| **10** | **Köztársaság u. 19. Bárány Nándor szülőháza** | 1909 |
| **11** | **Református (Evangélikus) templom**  | 1954/1 |
| **12** | **Római Katolikus templom (Hánta)**  | 5387 |
| **13** | **volt Zsidó ravatalozó épület (Perczel M. u. )** | 1345 |
| **14** | **volt Polgári Iskola épülete (Deák F. u. )** | 1222/2 |
| **15** | **Széchenyi u,1/c lakóépület**  | 1610/2  |
| **16** | **Angolkert 2. Táncsics M. gimnázium** | 1601/2 |
| **17** | **Perczel Mór u. 36. volt Tsz Központi Irodaépület** | 1735/5 |
| **18** | **Perczel Mór u. 38. lakóépület** | 1734/1-3 |
| **19** | **volt Kiskastély épületei (Hánta)** | 01067 |
| **20** | **Neptun szobor maradványa (tónál)** | 1072 |
| **21** | **Kossuth L. u. 34. lakóház (Hánta)**  | 5425 |
| **22** | **Kossuth L. u. Tűzoltószertár ( Hánta)** | 5386 |
| **23** | **Nádasdy tó (Hánta)**  | 01085,01087, 01089 |
| **24** | **Nádasdy Kastély (Hánta)** | 5272 |
| **25** | **Régi Kőmalom épülete (Hánta)** | 1025 |
| **26** | **Téglagyár u. Ravatalozó épülete** | 132/1 |
| **27** | **Széchenyi u. lakóház** | 1651 |
| **28** | **Széchenyi u. lakóház** | 1650 |
| **29** | **Széchenyi u. lakóház** | 1664 |
| **30** | **Széchenyi u. lakóház** | 1662 |
| **31** | **volt Tiszti Kaszinó épülete (Polgármesteri Hivatal)**  | 1957, 1959 |
| **32** | **Széchenyi u. Posta épülete** | 1955/1 |
| **33** | **volt Zeneiskola épülete Széchenyi u. 6.** | 1954/4 |
| **34** | **Széchenyi u. 8. lakóház** | 1953/2 |
| **35** | **Széchenyi u. 10. lakóház** | 1952/2 |
| **36** | **Széchenyi u. 14. lakóház** | 1950 |
| **37** | **Széchenyi u. 16. lakóház** | 1949/4 |
| **38** | **Széchenyi u. 18/a lakóház** | 1945 |

**Helyi védett utcakép:**

|  |  |  |
| --- | --- | --- |
| **Sorszám** | **Megnevezés** | **Hrsz** |
| **1** | **Széchenyi u. 4/b-24** | 1955/1, 1954/1, 1954/4, 1953/2, 1952/2,1951, 1950, 1949/4, 1945, 1944, 1935, 1934 |

2. melléklet

**Kisbér területén nem ültethető fás szárú növények**

|  |
| --- |
| **Inváziós fajú növények** |
| **magyar név** | **tudományos név** |
| **Kései meggy** | Padus serotina |
| **Mirigyes bálványfa (ecetfa)** | Ailanthus altissima |
| **Cserjés gyalogakác** | Amorpha fruticosa |
| **Japán keserűfű** | Fallopian sp. |
| **Kanadai aranyvessző** | Solidago canadensis |
| **Selyemkóró** | Asclepias syriaca |
| **Kínai tatáriszalag** | Fallopian aubertii |

3. melléklet

**A helyi építészeti örökségre vonatkozó értékvédelmi vizsgálat kötelező adattartalma**

|  |
| --- |
| **A helyi építészeti örökségre vonatkozó értékvédelmi vizsgálat** |
| **1. helyszín megnevezése** |
| **2. cím** |
| **3. ingatlanok megjelölése a helyrajzi szám(ok) felsorolásával és**  **helyszínrajzi ábrázolásával** |
| **4. épület / építmény vagy ezek együttese esetén annak** 4.1. megnevezése, 4.2. fajtája, 4.3. típusa, 4.4. stílusa, 4.5. jellemző datálása, 4.6. eszmei értékei és jelentősége, szöveges leírása; |
| **5. épület / építmény esetén a történeti értéket képviselő** 5.1. homlokzatképzés és a díszítmények, 5.2. a belső téralakítás és térelhatárolás, 5.3. a beépített történeti berendezések, 5.4. a történeti épületgépészeti, épületvillamossági berendezések anyagaira, szerkezetei kialakítására vonatkozó összefoglaló ismertetése; |
| **6. fotódokumentáció** |
| **Készítette:****Dátum:** **Aláírás:**  |

4. melléklet

**TELEPÜLÉSKÉPI SZAKMAI KONZULTÁCIÓ IRÁNTI KÉRELEM**

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. r. 25.§-a alapján.

Alulírott építtető \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (név) kérem a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (építési tevékenység helye) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (építési tevékenység megnevezése) településképi szakmai konzultációról szóló emlékeztető kiadását.

|  |  |
| --- | --- |
| **Építtető adatai** | **Tervező adatai** |
| Építtető neve: | Tervező neve: |
| Címe: | Postai címe: |
| Tel/fax: | Tel/fax: |
| E-mail cím: | E-mail cím: |
| Kapcsolattartó neve: | Tervezői jogosultság száma: |
| Postai címe: | Tervező szervezet neve: |
| Tel/fax: |  |
| E-mail cím: |  |
| **Építési tevékenység adatai** |
| Építési tevékenység helyszíne (cím): |
| Helyrajzi száma: |
| Építési tevékenység megnevezése: |

ÉTDR azonosító:

**Dátum: Aláírás:**

5. melléklet

**TELEPÜLÉSKÉPI VÉLEMÉNY IRÁNTI KÉRELEM**

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. r. 26/A.§-a alapján.

Alulírott építtető \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (név) kérem a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (építési tevékenység helye) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (építési tevékenység megnevezése) építési engedélyezési dokumentációhoz településképi vélemény kiadását.

|  |  |
| --- | --- |
| **Építtető adatai** | **Tervező adatai** |
| Építtető neve: | Tervező neve: |
| Címe: | Postai címe: |
| Tel/fax: | Tel/fax: |
| E-mail cím: | E-mail cím: |
| Kapcsolattartó1 neve: | Tervezői jogosultság száma: |
| Postai címe: | Tervező szervezet neve: |
| Tel/fax: |  |
| E-mail cím: |  |
| **Építési tevékenység adatai** |
| Építési tevékenység helyszíne (cím): |
| Helyrajzi száma: |
| Építési tevékenység megnevezése: |

Ezúton nyilatkozom, hogy a dokumentációt ÉTDR rendszerben előzetes szakhatósági véleménykérésként hozzáférhetővé tettem Kisbér Város Polgármestere számára2.

ÉTDR azonosító2: ÉTDR iratazonosító2:

**Dátum: Aláírás:**

A kérelem hiányos kitöltése esetén a Korm. r. 26/A.§ (5) bekezdése alapján a polgármester a tervezett építési tevékenységet engedélyezésre nem javasolja.

1: Amennyiben nem az építtető jár el

2: A Korm. r. 26/A.§ (1) bekezdése alapján az elbíráláshoz a hozzáférést kötelező megadni.

6. melléklet

**TELEPÜLÉSKÉPI BEJELENTÉSI ELJÁRÁS IRÁNTI KÉRELEM**

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. r. 26/B.§-a alapján.

Alulírott \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (név) kérem a \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (építés tevékenység helye) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (építési tevékenység megnevezése) építési tevékenységhez településképi bejelentési eljárás lefolytatását.

|  |  |
| --- | --- |
| **Bejelentő adatai** | **Tervező adatai** |
| Bejelentő neve: | Tervező neve: |
| Lakcíme/Székhelye: | Postai címe: |
| Tel/fax: | Tel/fax: |
| E-mail cím: | E-mail cím: |
| Kapcsolattartó1 neve: | Tervezői jogosultság száma: |
| Postai címe: | Tervező szervezet neve: |
| Tel/fax: |  |
| E-mail cím: |  |
| **Építési tevékenység/Reklámelhelyezés/Rendeltetésváltozás adatai** |
| Építési tevékenység helyszíne (cím): |
| Helyrajzi száma: |
| Építési tevékenység megnevezése: |
| Építési tevékenység elvégzésének időtartama: |
| Rendeltetésváltozás megvalósításának időtartama: |
| Reklámelhelyezés (a megfelelő aláhúzandó) | állandó | ideiglenes |
| Ideiglenes reklámelhelyezés esetén időtartam: |

**Dátum: Aláírás:**

A kérelem hiányos kitöltése esetén a Korm. r. 26/C.§ b) pontja alapján a polgármester a tervezett építési tevékenységet megtiltja.

1: Amennyiben nem az építtető jár el.7. melléklet

**Településképi követelmények**

A településképi követelmények Kisbér Települési Arculati Kézikönyve alapján kerültek meghatározásra. A karakterek meghatározása Kisbér hatályos településszerkezeti és helyi építési szabályzata szerinti övezetekre és azok lehatárolásával azonosak.

|  |
| --- |
| **Falusias karakterű településkép meghatározó területének építészeti előírásai** |
| Beépítés módja | Oldalhatáron álló1 szint, + tetőtérbeépítésaz udvaron oldalhatár mentén épített állattartó, vagy tároló helyiségek, hátsó udvarban fából készült góré, (pajta), füstölő, fészer, fóliasátor, …Oszlopos, áttört mezős, nagykapuval és kiskapuval. |
| Szintszám/legmagasabb pont |
| Kerti építmények |
| Kerítés |
| Növényzet | Utcai füvesített terület, 1vagy 2 fával, virágoskerttel;a kertekben háztáji gazdálkodás folyik. A régi településmagok utcaszerkezete megtartandó. Az épületek kialakítása a hagyományos magastetős (35-45 fokos), vakolt falú legyen. A házak előtti utcaszakaszon növényzet telepítése és gondozása kötelező. |
| A beépítésre szánt terület építési használata szerint:  | *- lakóterület: falusias lakó (Lf),*  |

|  |
| --- |
| **Kertvárosias karakterű településkép meghatározó területének építészeti előírásai** |
| Beépítés módja | Oldalhatáron vagy szabadon álló,1 szintes tetőtérbeépítéses, max 2 szintes/kétlakásos.Kerti terasz, nyitott-fedett tároló, kerti pavilon, úszómedence …Lábazatos, oszlopos fém, vagy fa áttört kerítésmezővel, max 2 méter magasságúAz előkertek és a kerítés előtti területek három szintű zöldfelülettel legyenek beültetve. |
| Szintszám/legmagasabb pont |
| Kerti építmények |
| KerítésNövényzet |
|  | A gépkocsik elhelyezése a telken belül történik, de a ház előtti parkolásra burkolt területet alakítanak ki. Az utcakép szempontjából fontos a bejárók szintjének és kialakításának összehangolása.Az új épületek léptékben és színvilágukban igazodjanak a nyugodt kertvárosias beépítéshez.  |
| A beépítésre szánt terület építési használata szerint:  | *- lakóterület: kertvárosias lakó (Lke), (Lk)* |

|  |
| --- |
| **Településközponti karakterű településkép meghatározó területének építészeti előírásai** |
| Beépítés módja | Vegyes- lakóterületen oldalhatáros; intézmények szabadonállóak.Zömmel 2-3 szintes épületek; a lakóházak egyszintesek.Nem jellemzőekHagyományos kialakításúak |
| Szintszám/legmagasabb pont |
| Kerti építmények |
| Kerítés |
| A beépítésre szánt terület építési használata szerint | - *vegyes terület: településközponti vegyes (Vt),* *- különleges terület: temetkezési célú (Kt),*  |

|  |
| --- |
| **Gazdasági karakterű településkép meghatározó területének építészeti előírásai** |
| Beépítés módja | Szabadonálló, nagy alapterületűEgyszintes, a funkció szerinti belmagassággalNem megengedettNem jellemző, vagy vagyonvédelmi szerepű |
| Szintszám/legmagasabb pont |
| Kerti építmények |
| Kerítés |
| A beépítésre szánt terület építési használata szerint | *- gazdasági terület: kereskedelmi –szolgáltató (Gksz),*  *ipari (Gip),*  *mezőgazdasági üzemi (K-mü)* |

|  |
| --- |
| **Táji-természeti karakterű településkép meghatározó területének építészeti előírásai** |
| Beépítés módja | NEM BEÉPÍTHETŐ |
| Szintszám/legmagasabb pont |
| Kerti építmények |
| Kerítés |
| Beépítésre nem szánt terület | - *zöldterület: közpark (Zkp),* *- erdőterület: védelmi (Ev), gazdasági erdő (Eg)* *- természetközeli terület (Tk),* *- vízgazdálkodási terület: (V),*  |

|  |
| --- |
| **Mezőgazdasági karakterű településkép meghatározó területének építészeti előírásai** |
| Beépítés módja | NEM BEÉPÍTHETŐ TERÜLET |
| Szintszám/legmagasabb pont |
| Kerti építmények |
| Kerítés |
| egyedi | Kötelező a termőföld művelése. |
| Beépítésre nem szánt terület | *- mezőgazdasági terület: általános (Má),* *- különleges terület: bánya (KbB)*  *megújuló energiaforrások (KbEn)* |

8. melléklet

**Telepítésre ajánlott növényfajok**

Út menti sorfának alkalmas, a települési környezetben megszokott, de a vegetációban tájidegen fajok, fajták:

**Kis fák:**

|  |
| --- |
| Acer platanoides ’Globosum’ (gömbjuhar) |
| Catalpa bignonioides ’Nana’ (gömbszivarfa) |
| Fraxinus ornus (virágos kőris)  |
| Fraxinus ornus ’Mecsek’(gömbkőris)  |
| Koelreuteria paniculata (csörgőfa)  |
| Robinia pseudoacacia ’Umbraculifera’ (gömbakác)  |

**Közepes és nagy fák** (12 m felett):

|  |
| --- |
| Corylus colurna (törökmogyoró)  |
| Liriodendron tulipifera (tulipánfa)  |
| Platanus hybrida (burkolattól kellő távolságba telepítve!) (platán)  |
| Robinia pseudoacacia (akác)  |
| Tilia cordata és fajtái (kislevelű hárs)  |
| Tilia platyphyllos és fajtái (nagylevelű hárs)  |
| Tilia tomentosa és fajtái (ezüst hárs)  |
| Tilia americana és fajtái (amerikai hárs)  |
| Tilia euchlora és fajtái (krími hárs)  |